open-index/open-wikipedia-markdown huggingface dataset:
Stockholmsmässan

**Stockholmsmässan**, også kalt *Älvsjömässan*, er et foretak som arrangerer messeutstillinger og konferanser. 

Firmaet ble startet i 1941 og flyttet til sine nåværende lokaler i Älvsjö i 1970. Anlegget består av tre sammenhengende haller (A, B og C) på totalt  m². Det er 4000 parkeringsplasser, fordelt på en garasje og en utendørsdel. 

Årlig arrangeres om lag 60 messer, både åpne og lukkede samt rundt 100 internasjonale og nasjonale kongresser med et samlet besøkstall på 1,5 millioner. 

Høsten 2006 ble Rica Talk Hotel innviet. Hotellet ligger i direkte tilknytning til messen.

## Eksterne lenker
* Stockholmsmässans offisielle hjemmeside
Ur (geologi)

**Ur** eller **talus** er avsetninger av relativt grovt materiale ved foten av bratte fjellsider. De dannes ved at fjellsiden forvitrer slik at forvitret fjell faller ned. Vanligvis er det relativt små bergstykker på opptil 100&nbsp;m³ som faller ned i såkalte steinsprang. Av og til kan store partier gli ut i det som kalles et fjell- eller steinskred. I Norge er frostsprenging den viktigste formen for forvitring, og det går derfor flest steinsprang om høsten og våren.

Helningsvinkelen på ura ligger mellom 35&ndash;40° avhengig av størrelsen på materialet og dets indre friksjonsvinkel. Urene er som regel sorterte med det fineste materialet som grus øverst, og det groveste som blokker nederst. Dette skyldes at bevegelsesenergien øker med størrelsen på steinene. Den ytterste blokkranden har en siktevinkel på 25&ndash;30° mot toppen av ura.

Dersom fjellsida har få sprekker, vil ura danne et jevnt, sammenhengende dekke. Hvis fjellsida har loddrette sprekker, vil det derimot ofte danne seg skar i disse sprekkene. Der masser raser ut fra et skar vil det avsetningene legge seg i vifteform og danne en **taluskjegle**, også kalt **talusvifte**. Bredden på en taluskjegle er ofte det dobbelte av høyden. I mange rasskar går det årlige snøskred, som danner erosjonsrenner på toppen av taluskjeglen.

Mange dyre- og plantearter er knyttet til urer og tilstøtende områder. Dette er omtalt i artikkelen rasmark.

## Se også
*Blokkmark
*Rasmark
*Steinrøys

## Litteratur
*

## Eksterne lenker
Trollmannssjakk

**Trollmannssjakk** er en type sjakk spilt i Harry Potter-bøkene. Der er trollmennenes form for sjakk en form hvor spillerne kun sier posisjonene til brikkene og de flytter på seg uten at noen rører dem. Hermine Grang mener at brikkene er utrolig barbariske fordi de bokstavelig talt knuser hverandre. I den første boken, *[[Harry Potter og de vises stein]]*, spiller Harry, 
Ronny og Hermine kjempe-trollmannssjakk (under Ronnys kommando) for å komme fram til de vises stein på den andre siden.
Mange hekser og trollmenn har oppdaget at brikkene ikke vil høre på dem eller diskuterer spillernes dårlige trekk.
Erling Dokk Holm

**Erling Dokk Holm** (født 1964) er en norsk statsviter og samfunnsforsker. Han er førsteamanuensis ved NMBU. Han er særlig opptatt av arkitektur og byutvikling.

Dokk Holm har doktorgrad fra Arkitektur- og designhøgskolen i Oslo og er ansatt som førsteamanuensis på Institutt for eiendom og juss ved Norges miljø- og biovitenskapelige universitet. Han har arbeidet innen områder som forbrukersosiologi, politisk teori, byplanlegging og arkitektur. 

Han har markert seg med sterke meninger om form, reklame og moderne forbruksmønster. Han har skrevet flere bidrag til antologier og tidsskrifter og bøker. Han er aktiv i samfunnsdebatten som kommentator på byutvikling og arkitektur. Han har vært spaltist i ''Dagens Næringsliv'' og kommentator i flere andre aviser.

## Bibliografi
* 2001 *Varene tar makten *ISBN 9788205280915
* 2004 *Fra Gud til Gucci*  ISBN 82-05-31158-7

## Referanser


## Eksterne lenker
*
Breakdance

**[[Breakdance]]** er en gatedans som opprinnelig oppstod i South Bronx, i New York City på begynnelsen av 1970-tallet. Gjennom DJ-en KOOL DJ HERC og hans breakbeat mixing, hvor han brukte to identiske plater og spilte de instrumentale bitene i låtene etterhverandre for og forlenge breaket i låten. Med dette oppsto dansen, og hva KOOL HERC kalte B-boys. DJ-er og B-boys var elementene som senere skapte Hip Hop. Senere kom DJ-er som Afrika Bambaataa og Grandmaster Flash som igjennom sine gatefester i Bronx etablerte stor popularitet

I 2012 ble et verdensmesterskap holdt i Frankrike.

## Breakdance i Norge
I Norge kom dansen på 1980-tallet, og herjet stort i Østfold-området. Mange av de største breakerne var fra Nordre Bydel i Moss, Sarpsborg og Fredrikstad, hvor Breakdance var et kjent fenomen, sammen med resten av hiphop-kulturen. Fra da har populariteten variert stort. Mengden breakere har sunket i Østfold, men samtidig fikk resten av Norge øynene opp for dansen. Dansen er mer spredt nå.

*Battle of the year*, også kalt boty, er en årlig konkurranse holdt over hele verden. Her kan en konkurrere i *crews* eller alene. *Battle of the year* er det gjeveste en breaker kan vinne. Ingen norske crews eller enkeltpersoner har noen gang vunnet Battle of the year. Norge har derimot vunnet *Scandinavian Battle of the year*, som er kvalifisering til Battle of the year. I Scandinavian BOTY 2000, slo Atomic B-Boys seg sammen med svenske «Moves Per Minute», under navnet Nasty 9, og vant mesterskapet.

## B-boy
B-boy settes oftest i direkte forbindelse med en person som driver breakdance. Bevegelsene som brukes i denne danseformen kalles «breaking», eller «brytende» bevegelser, derav b-en i B-boy. 

**B-girl** er tilsvarende for «*breaker-jente*».

## Referanser


## Eksterne lenker
* www.bboy.org/wiki/index.php/Bboy_Dictionary (Engelsk)
* www.battleoftheyear.net/worldwide/ (Engelsk)
Parken stadion

**Telia Parken** (**Parken**) er Danmarks nasjonalstadion i fotball samt FC Københavns stadion og ligger på Østerbro i København. Banen het tidligere *Københavns Idrætspark* eller bare *Idrætsparken*.

Københavns Idrætspark ble innviet først den 25. mai 1911, men det var ikke før den 15. november 1990 at det ble satt i gang en totalrenovering. Stadionet var Danmarks nest største byggeplass, kun overgått av Storebæltbroen, på de to årene ombyggingen foregikk. Banen ble forøvrig åpnet igjen den 1. september 1992 under det nye navnet *Parken*

I senere år har det blitt spilt flere viktige fotballkamper i Parken, og de mest kjente er finalen i Cupvinnercupen mellom Arsenal og Parma i 1994 samt finalen i UEFA-cupen mellom Arsenal og Galatasaray i 2000. I tillegg har det blitt spilt flere viktige kvalifiseringskamper av danske herrelandslaget i fotball, samt flere konserter med store artister som Take That, Depeche Mode, U2, George Michael, Slipknot, Metallica, Michael Jackson, Robbie Williams, Beyonce, The Black Eyed Peas, Bruce Springsteen, Tina Turner og Pet Shop Boys. Eurovision Song Contest 2001 ble også arrangert i Parken.

Selve banen måler 105 x 68 m mens lysanlegget er på 1400 lux.

## Tilskuerrekorder
* 8. oktober 2005 Tilskuerrekord (Landslag): 42 099 tilskuere,  &ndash; .
* 21. mai 1998 Tilskuerrekord (Klubb): 41 641 tilskuere, FC København &ndash; Brøndby IF.

## Eksterne lenker
* www.parken.dk
ISO 2014

**ISO 2014** er erstattet av ISO-standarden ISO 8601. ISO 2014 var standarden som introduserte den numeriske datonotasjonen [YYYY]-[MM]-[DD] for første gang. Den ble utgitt som internasjonal standard i 1976, teknisk uendret fra ISO-rekommandasjon R 2014 fra 1971.

## Referanser


## Se også
* Liste over ISO-standarder
Angelos Kharisteas

**Angelos Kharisteas** (gresk: Άγγελος Χαριστέας; født 9. februar 1980) er en tidligere gresk fotballspiller. Kharisteas har tidligere spilt for klubber som Ajax Amsterdam og Werder Bremen.

Hans største øyeblikk som fotbllspiller kom i EM i fotball 2004 da  spilte finale mot . Hellas vant finalen 1-0, og det var Kharisteas som scoret seiersmålet.

## Referanser


## Eksterne lenker
*
Jøtul (Harry Potter)

En **jøtul** (originalt **giant**) er i Harry Potter-universet en slags morderisk kjempe. Jøtulene ble ifølge historien drevet vekk fra Storbritannia av trollmennene for lenge siden og har siden levd i fjerne fjelltrakter. Vi får først høre om jøtulene i fjerde bok (*[[Harry Potter og Ildbegeret]]*) da Gygrid forteller Madame Maxime at moren hans var en jøtul. Selv om det ikke står direkte i bøkene er det også klart at Madame Maxime er halvt jøtul.

I siste del av fjerde bok får Gygrid og Maxime et oppdrag av Albus Humlesnurr. I femte bok, (*[[Harry Potter og Føniksordenen]]*), forteller Gygrid om oppdraget, som gikk ut på at han og Maxime skulle forene de gode trollmennene og jøtulene. Voldemorts dødsetere kommer dem imidlertid i forkjøpet og de fleste jøtulene forener seg med ham. 
 
Jøtulene som ikke forener seg med Voldemort gjemmer seg i grotter og huler i fjellet. Blant dem er Gygrids lillebror Gnurrg som Gygrid tar med seg tilbake til Galtvort og prøver å temme ham. Da Gygrid blir jaget vekk fra Galtvort prøver Harry, Ronny og Hermine å lære Gnurrg å snakke engelsk, noe som ser ut til å mislykkes.
Ljørdalen flyplass

**Ljørdalen flyplass** ligger i Ljørdalen i Trysil kommune i Innlandet fylke.

Flyplassen ble anlagt av Statskog på 1960-tallet for gjødsling av skog fra fly. I dag brukes flyplassen av privatflygere.
Maarud flyplass

**Maarud flyplass** ligger ved fabrikken Maarud i Sør-Odal kommune i Innlandet fylke.

## Eksterne lenker
* Maarud på norskeflyplasser.no
Guercino

**Giovanni Francesco Barbieri** (født 8. februar 1591 i Cento nær Bologna, død 22. desember 1666 i Bologna), bedre kjent som *Il *'Guercino**' («den skjeløyde», et kallenavn han fikk nettopp fordi han led av strabisme), var en italiensk barokkmaler fra regionen Emilia-Romagna, aktiv i Roma og Bologna.  Han utførte også flerfoldige utmerkede tegninger.

## Biografi

Guercino ble født i Cento, en landsby mellom Bologna og Ferrara.  17 år gammel ble han tilknyttet Benedetto Gennari, en maler fra Bolognaskolen. Innen 1615 flyttet han til Bologna, hvor hans verker ble rost av en eldre Ludovico Carracci. Han malte to store malerier, «Elias mates av ravner» og «Samson pågrepet av filistere», hvor maleriene ser ut til å være en skarp naturalistisk stil i Caravaggio-manér, selv om det er usannsynlig at han har sett noen av Caravaggios verker. Maleriene ble utført for kardinal Serra, pavelig legat i Ferrara. 

*«Et in Arcadia ego»* ble malt i 1618, samtidig med «Flåingen av Marsyas» i Palazzo Pitti. Han påsto ofte selv at hans stil var påvirket av et maleri av Annibale Carracci i Cento. Noen av hans senere verker synes heller å ligne hans store samtidige Guido Renis manér og er malt lysere og klarere. Guercino ble aktet høyt i sin samtid.

I «Sankt Petronellas begravning og mottagning i himmelen» (1621-1622), også utført i Roma, overgav Guercino sin kraftfulle manér fra «Aurora»-fresken for den type klassisisme som Annibale Carracci representerte. Styrken og originaliteten i Guercinos verk ble merkbart forsømt ettersom han ble dratt inn i motreformasjonens strenge bildeprogram. På denne tiden utførte han en rad altertavler.

Ved Renis død i 1642 overtok Guercino hans verksted i Bologna. I det kongelige biblioteket i Windsor finnes den største samlingen av Guercinos tegninger.Han ble anbefalt av marki Enzo Bentivoglio til den bolognesiske pave Gregorius XV. Hans to år (1621–23) i Roma var produktive. Fra dette oppholdet ble freskene *Aurora* i kasinoet i Villa Ludovisi og taket i San Crisogono (1622). 
Tidlig utøvde Carracci-akademiet, Caravaggio og Bolognaskolen en viktig innflytelse på Guercinos utvikling. Mellom årene 1616 og 1621 skapte han, i noen merkelige alteroppsatser, en koloristisk, malerisk stil som kulminerte i «Aurora». Dette treffende, illusjonistiske maleriet ble et forbilde for mange takmalerier under barokken og innbyder til en interessant jevnførelse med Guido Renis mer beherskede behandling av samme motiv (1613) i Casino Rospigliosi-Pallavicini i Roma.

## Arv
Guercinos bror, Paolo Antonio (født 16. mai 1603) var én assistent. Guercinos tallrike elever eller malere påvirket av Guercino innbefattet: Lorenzo Bergonzini, Sebastiano Bombelli, Giuseppe Bonati, Bartolomeo Caravaglio, brødrene Giovanni Battista og Benedetto Gennari, så vel som Benedettos sønner, Ercole og Bartolommeo, og barnebarn, Cesare Gennari, Sebastiano Ghezzi, Fulgenzio Mondini, Paolo Antonio Paderna, Francesco Paglia, Cesare Pronti, Luigi Quaini, Luigi Pellegrini Scaramuccia og Cristoforo Serra. Den britiske maleren Matthew Loves (eller Lowes) ble undervist av Guercino.

## Referanser


## Eksterne lenker
*
Östberga

**Östberga** er en bydel i Söderort i Stockholm. Den tilhører Enskede-Årsta-Vantör bydelsområde.

Store deler av bydelen består av industriområder. Her ligger også Årstafältet med bl.a idrettsbaner og en golfbane. I Östberga ligger også en av Stockholms tre gjenvinningsanlegg, *Östbergatippen*.
Wynn Macau

**Wynn Macau** er et hotell og kasino i Macao i Folkerepublikken Kina. Det er eid av *Wynn Resorts* og har 600 rom, 9000 kvm gamblingareal med  200 spillebord, 350 slotmaskiner («enarmede banditter»), syv restauranter, 2500 kvm salgsareal, et spa, og underholdningsfasiliteter. Det åpnet den 5. september 2006 http://edition.cnn.com/2006/BUSINESS/09/06/macau.wynn.ap/index.html.  

Planer for en fase II for Wynn Macau ble bekjentgjort i 2005.  Utvidelsen vil innebære ytterligere 7600 kvm kasinoareal, nok til 150 ekstra spillebord og  500 flere slotmaskiner, et sportsanlegg, to restauranter, et teater og et vannspill foran eiendommen.

## Eksterne lenker
* 
*  Wynn Macau Resort Travel Guide
*  MacauCasinoWorld.com :: Macau Gaming News & Directory
Kälvesta

**Kälvesta** er en bydel i Västerort i Stockholm, helt nordvest i Hässelby-Vällingby bydelsområde. Bydelen grenser til Vinsta i sørvest, Hässelby Villastad i vest, Solhem i sørøst, Lunda i nordøst og Skälby i Järfälla kommune i nord.
The Venetian Macao

**The Venetian Macao** er det største kasinoet i Macao i Folkerepublikken Kina. Det var ved åpningen verdens nest største bygning, men ettersom det stadig bygges videre ligger det for øyeblikket (2007) ligger an til å ende opp som verdens største bygning. Det ligger på Cotai, et område som er blitt bebyggelig på grunn av landreklamasjon mellom de tidligere atskilte øyene Taipa og Coloane. Kasinoanlegget ble åpnet 28. august 2007, og vil når alt er ferdig ha en hotelldel med 3&nbsp;000 suiter, 108&nbsp;000 kvm møte- og konferansefasiliteter, 144&nbsp;000 kvm butikkareal, 50&nbsp;000 kvm for kasinodrift (i sum «stort nok til å kunne romme plass til 90 jumbojets»), og seteplass for 25&nbsp;000 for konserter og annen underholdning. Selskapet Las Vegas Sands er eier.

Bygningens midte er på 40 etasjer og under tak er det arealer som inneholder/vil inneholde syv hoteller rundt omkring kasinodelen.

Den kanadiske sirkustruppen Cirque du Soleil planlegger å etablere seg med et residerende show i hovedhotellet våren 2008.

Navnet *Venetian* reflekteres blant annet i at det er en rekke gjenskapninger av kjente bygninger i Venezia i anlegget, og flere «venetianske» kanaler med gondoler ført av syngende gondolierer som fremkomstmidler – inne i kasinoet, i dets tredje etasje. Det har sitt motstykke i et tilsvarende men kun omtrent halvparten så stort anlegg i Las Vegas i USA.

Allerede ett år før åpningen av *The Venetian* gikk Macao forbi Las Vegas som verdens største kasinoby, målt i omsetning knyttet til kasinodriften.

Den amerikanske milliardæren Sheldon Adelson eier det meste av Las Vegas Sands. Han har uttalt at hans 2,4 milliarders *Venetian Macao Resort Hotel* på Cotai vil inngå i en hotellutbygning der som vil øke hotellromskapasiteten vesentlig. Adelson sa han ville åpne nye hoteller der under merkevarenavn som Four Seasons, Sheraton og St. Regis. Hans Las Vegas Sands (som til å begynne med bare drev kasinoet *[[Sands Macau]]* på Macaohalvøya) planlegger å investere 12 milliarder dollar og bygge 20&nbsp;000 hotellrom på Cotai frem til 2010.

## Referanser


## Eksterne lenker
*
IWay Software

**iWay Software**, et datterselskap av Information Builders, tilbyr over 300 programvarebaserte adaptere som gir tilgang til data fra applikasjoner som SAP, PeopleSoft, JD Edwards og Baan, databaser slik som Adabas, DB2, SQL Server og Oracle, og leverer disse data til andre applikasjoner via universelle standarder slik som XML og vevtjenester («web services»).  iWay tilbyr også integrasjonsløsninger som muliggjør en tjenesteorientert arkitektur (SOA).

## Eksterne lenker
* iWay Software's hjemmeside
* InfoBuild Norge – nasjonal distributør 
* iSolutions – nasjonal forhandler
Torsnes flyplass

**Torsnes flyplass** ligger i Fredrikstad kommune i Østfold fylke. Flyplassen ligger et par hundre meter langs veien nordover fra Torsnes kirke, et par kilometer sørøst for Fredrikstad sentrum.

Flystripen er av gress og er operativ i sommerhalvåret. De lokale flyklubbene benytter stripen hele sommeren til kortbanetrening, i tillegg til et lokalt sameie som også står for driften av flystripen. Tidlig på 1970-tallet var det flyaktivitet fra den samme gresstripa, men det var et opphold i flygingen i perioden 1979–1986 hvor det igjen ble anlagt gress.

## Eksterne lenker
* Torsnes på norskeflyplasser.no
Guido Reni

**Guido Reni** (født 4. november 1575 i Bologna, død 18. august 1642 i Bologna) var en italiensk maler i barokken. Han var en kolorist og tegner og regnes som den som fullendte den eklektiske klassisismen. Renis ofte melodramatiske fremstillinger av motiv i et så vidt spekter som «Kristus», «Lucretia» og «Kleopatra» var svært ettertraktede.

## Liv og verk

Reni ble født i en musikerfamilie i Calvenzano i nærheten av Bologna. Som niåring ble han satt i lære hos Denis Calvaert, der også Francesco Albani og Domenichino var lærlinger. Reni og Albani sto hverandre nære, men dette ble forvandlet til rivalitet alt ettersom de vokste opp. Innen Reni fylte tyve år, sluttet han seg til den rivaliserende *[[Accademia degli Incamminati]]* under Ludovico Carraccis ledelse. I 1602-1614 besøkte han Roma sammen med Albani. I pave Paul Vs tid nøt han stor oppmerksomhet og anseelse. 

Reni fikk i oppdrag å male det pavelige kapellet på Quirinalen, men syntes at pavens ministre betalte ham for lite, og han forlot Roma for Bologna. Paulus V arrangerte et bosted for ham. En annen gang forlot han Roma for Napoli, der han fikk i oppdrag å male Gennarus kapell. På denne tiden styrte og stelte en kunstnergjeng bestående av Corenzio, Caracciolo og Ribera, og disse motsatte seg i høy grad at kunstnere utenfra utførte oppdrag i Napoli. Reni vendte tilbake til Roma. Til slutt forlot han Roma for Bologna etter en reprimande fra kardinal Spinola under pave Urban VIII.

I Bologna etablerte Reni en omtalt og produktiv malerskole. Han ble nå hovedsakelig i Bologna, men foretok en reise til Ravenna, der han sammen med tre lærlinger utsmykket kapellet i katedralen med sitt berømte maleri «Israelittene samler mammon».

Hans kanskje mest kjente verk er «Aurora», en  stor freske utført for *Casino Rospigliosi* i Roma fra 1612 til 1614.

Fil:Renisp.jpg|«Selvportrett» (omkring 1635)
Fil:Guido Reni - Girl with a Rose.jpg|«Jente med rose» (omkring 1610)
Fil:Guido Reni - Sts Peter and Paul - WGA19309.jpg|«Apostelen Paulus og Petrus»
Fil:Guido Reni - St Matthew and the Angel.jpg|«Evangelisten Matteus med en engel» 
Fil:Guido Reni - The Baptism of Christ - Google Art Project.jpg|«Jesu dåp»
Fil:Guido Reni - Saint Joseph and the Christ Child - Google Art Project.jpg|Josef og Jesus


## Referanser


## Eksterne lenker
*
Edmund Biernacki

**Edmund Faustyn Biernacki** (1866–1911) var en polsk lege som først oppdaget sammenhengen mellom blodlegemers senkningshastighet og kroppens generelle helsetilstand. Denne metoden, kjent som Biernackireaksjonen eller SR (senkningsreaksjon), er en av de mest grunnleggende diagnostiske undersøkelser, og gjennomføres på laboratorier over hele verden.

Biernacki fullførte medisinstudiet ved universitetet i Warszawa i 1889, hvor han også tok sin doktorgrad. Fra 1902 bodde han i Lviv, og ble der i 1907 professor ved universitetet. Biernacki arbeidet innen felt som metabolisme, ernæring eller nevrologi (Biernackisyndromet), men han er mest kjent for sitt arbeid innen hematologien, da han i 1897 var den første til å oppdage og utnytte sammenhengen mellom senkningshastigheten til erytrocytter (erytrocyttsedimenteringshastigheten) og menneskekroppens helsetilstand som metode i medisinsk diagnostikk. Senkningshastigheten er hastigheten til blodlegemer som synker til bunns i en beholder når koagulering forhindres. Senkningshastigheten påvirkes av en rekke sykdommer (især betennelser og svulstsykdommer), og kan av den grunn bidra til å stille diagnoser.

## Referanser
Eklektisisme

**Eklektisisme** (av gresk *eklektikos* «utvelgende») er en form for stilblanding. Det er en konseptuell tilnærming som ikke holder fast ved kun et enkelt paradigme eller et sett av regler. I stedet søker man løsninger med mulighet til å implisere og innarbeide flere ulike teorier, både innenfor form, stil og idé, der målet er å oppnå komplementær innsikt i studiet av et objekt eller tolkning av et tema.

Innenfor filosofien benyttes begrepet eklektisme i de situasjoner der det er ønskelig og ofte nødvendig å benytte ulike teorier med utgangspunkt i flere filosofer, for å oppnå en tilfredsstillende problemløsning med mulighet til praktisk anvendelse. Innen filosofi kan eklektisk kalles *multifaktoriell*, og en eklektisk analyse karakteriseres ved at man analyserer en helhet som summen av dets deler. Eklektisk tenkning betraktes da som det motsatte av dialektisk (der argument/filosofiretninger settes opp mot hverandre).

I arkitektur fantes i andre halvdel av 1800-tallet i Europa en form for eklektisisme i den såkalte historismen.

## Referanser
Carracci

**Carracci** refererer til flere personer:
* Agostino Carracci
* Annibale Carracci, bror til Agostino Carracci
* Ludovico Carracci, fetter til Agostino Carracci
* Antonio Marziale Carracci, sønn til Agostino Carracci
* Francesco Carracci, nevø til Agostino Carracci
Decora

**Decora**, **Decoration** eller **Fruits fashion** er en gatemote blant japanske ungdommer.

Stilen går hovedsakelig ut på å kle seg opp i så mye tilbehør og klær som mulig.
Spesielt er det noen detaljer som gjør en decora til en decora. De har ofte fargerike klær, og veldig mye barnlig tilbehør. To (eller flere) par forskjellige knesokker er heller ikke uvanlig.

Decora er egentlig ikke så streng med hensyn til regler, men klesdrakten kan være ordentlig planlagt. Stilen er ofte feilaktig kalt «FRUiTS-fashion» eller «FRUiTS» av folk utenfor Japan.

Stilens popularitet har dalt de siste årene.

## Eksterne lenker
* LJ Community for Decora
Norgesmesterskapet i fotball for menn 2002

**Norgesmesterskapet i fotball for menn 2002** var en norsk fotballturnering som ble arrangert i 2002. Det var det 97. norgesmesterskapet i fotball. Vålerenga ble norgesmestre etter å ha slått Odd Grenland i finalen, som ble spilt søndag 3. november på Ullevaal Stadion i Oslo.

Odd Grenland kom til finalen ved å slå Åssiden, Lyngdal, Bærum, Start, Strømsgodset og Stabæk. 

Vålerenga kom til finalen etter å ha slått ut Vang, Eidsvold Turn, Lørenskog, Moss, Viking og Aalesund. 

## 1. runde

## 2. runde

## 3. runde

## 4. runde

## Kvartfinaler

*Lyn &ndash; **[[Stabæk Fotball|Stabæk]]** 2-2 (4-5 på straffer)
***[[Odd Grenland]]** &ndash; Strømsgodset 4-3
***[[Vålerenga Fotball|Vålerenga]]** &ndash; Viking 3-1
***[[Aalesunds Fotballklubb|Aalesund]]** &ndash; Tromsø 2-0 e.e.o.

## Semifinaler

*Stabæk &ndash; **[[Odd Grenland]]** 0-2
***[[Vålerenga Fotball|Vålerenga]]** &ndash; Aalesund 2-0

## Finale

## Kilder
* RSSSF Norway
* Fotball.no

## Referanser
Hi

Et **hi** (fra norrønt híð, híði) er et tilholdssted for ville pattedyr.
Hiet befinner seg ofte i en naturlig hule eller i et hull som dyret har gravd selv eller overtatt etter et annet dyr.

Hiet fungerer som base, særlig i forbindelse med fødsel og oppfostring av unger.
Noen dyr benytter også hiet som oppholdssted under vinterdvale.

Eksempler på dyr som går i hi er bjørn, gaupe, grevling, rødrev og ulv.

Enkelte fabeldyr er også kjent for å holde hi; drager har tradisjonelt et dragehi fullt av skatter.

## Se også
* Bol
* Rede
Hässelby Villastad

**Hässelby Villastad** er en bydel i Västerort i Stockholm. Den tilhører bydelsområdet Hässelby-Vällingby. Bydelen grenser til Hässelby Strand, Hässelby Gård, Vinsta, Kälvesta samt til Järfälla kommune, og over innsjøen (Mälaren) til Ekerö kommune. Bydelen er den vestligste i Stockholm, og den største i utstrekning.

## Eksterne lenker
*
Årstaviken

**Årstaviken** er en vik i den østligste delen av Mälaren i Stockholm. Viken ligger innenfor bydelene Södermalm, Liljeholmen og Årsta.

Årstaviken begynner ved Liljeholmsbron og slutter ved Hammarbyslusen. På det meste er den 625 meter bred.

Midt i Årstaviken ligger Årsta holmar, tre sammenvokste øyer. Over viken og Årsta holmar går Årstabroene, to jernbanebroer som ble åpnet i 1929 og 2005.
Norgesmesterskapet i fotball for menn 2001

**Norgesmesterskapet i fotball for menn 2001** var en norsk fotballturnering som ble arrangert i 2001. Det var det 96. norgesmesterskapet i fotball.

Finalen sto mellom Bryne og Viking og endte 3–0 i Vikings favør. Første målet var et selvmål etter en corner, Morten Berre skåret det andre målet og siste målet skåret Hannu Tihinen. Det kan nevnes at til tross for seier møtte spillerne på trening klokken 14 dagen etter.

## 1. runde

## 2. runde

## 3. runde

## 4. runde

## Kvartfinaler

***[[Bryne Fotballklubb|Bryne]]** &ndash; Vålerenga 3-2
***[[Lillestrøm Sportsklubb|Lillestrøm]]** &ndash; Brann 3-0
***[[Odd Grenland]]** &ndash; Sogndal 2-0
***[[Viking Fotballklubb|Viking]]** &ndash; Tromsø 1-0

## Semifinaler

***[[Bryne Fotballklubb|Bryne]]** &ndash; Lillestrøm 4-0
***[[Viking Fotballklubb|Viking]]** &ndash; Odd Grenland 2-1

## Finale

## Referanser


## Kilder og klipp
* Andre målet i NM 2001
* Feige Bryne, ødela finalefesten. 
* Ødela Finalefesten.
* Lekte seg til cupgullet. - (også videointervjuer)
Trumf

**Trumf** i kortspill er en farge som kan slå enhver av de andre fargene. Trumf ble først innført i tarot, der de spesielle kortene i den store arkana ble brukt på samme måte.

## Referanser
Norgesmesterskapet i fotball for menn 2000

**Norgesmesterskapet i fotball for menn 2000** var en norsk fotballturnering som ble arrangert i 2000. Dette var det 95. norgesmesterskapet i fotball. Odd Grenland ble norgesmester etter å ha slått Viking 2-1 i finalen.

På grunn av EM-sluttspillet gikk de 14 tippeligalagene rett til 3. runde.

## 1. runde

## 2. runde

## 3. runde

## 4. runde

## Kvartfinaler
5. september
**[[Fotballklubben Bodø/Glimt|Bodø/Glimt]]** – Lillestrøm 2-0

6. september
**[[Odd Grenland]]** – Moss 2-2 eeo, 9-8 på straffer
**[[Idrettsklubben Start|Start]]** – Molde 3-4 (Start ble tilkjent seieren etter å ha levert protest på Moldes bruk av Martin Andresen)
**[[Viking Fotballklubb|Viking]]** – Vålerenga 3-2

## Semifinaler
23. september**[[Odd Grenland]]** – Bodø/Glimt 4-0

24. september**[[Viking Fotballklubb|Viking]]** – Start 4-0

## Finale

## Kilder
* RSSSF Norway
* Fotball.no

## Referanser
Genève (kanton)

**Genève** er den vestligste kantonen i Sveits. På tre sider er den omgitt av Frankrike (Auvergne-Rhône-Alpes). I nord grenser den til Genèvesjøen og kantonen Vaud, der det også ligger to genèvske eksklaver.

## Kommuner
Kantonen Genève består av 45 kommuner (innbyggertallet per 2006 i parentes):

## Referanser


## Eksterne lenker
*
Fylkesvei 6492

**Fylkesvei 6492 (Fv6492)** går mellom Svorkmo i Orkland og Hovin i Melhus kommune.

Den tar av fra europavei 6 ved Foss og går vestover til Svorkmo.

Før Trøndelag fylke ble opprettet 1. januar 2018 hadde veien betegnelsen fylkesvei 475 (Sør-Trøndelag).

## Kommuner og knutepunkter

## Eksterne lenker
* Vegvesenets vegkart 
* 
*
Schaffhausen (kanton)

**Schaffhausen** er den nordligste kantonen i Sveits. På tre sider er den omgitt av Tyskland (Baden-Württemberg).
I sør skilles den gjennom Rhinen fra kantonene Zürich og Thurgau. Schaffhausen består av tre ikke-sammenhengende områder og inneholder dessuten en tysk enklave (Büsingen am Hochrhein). Bare i byen Stein am Rhein helt på enden av Bodensee strekker kantonen seg et lite stykke over til sørsiden av Rhinen.

Schaffhausen er den eneste kantonen i Sveits som praktiserer stemmeplikt.

## Kommuner
Schaffhausen består av 32 kommuner (innbyggertall per 2005 i parentes):

## Referanser


## Eksterne lenker
*
Zürich (kanton)

**Zürich** er den sveitsiske kantonen med flest innbyggere.
Den grenser til Tyskland (Baden-Württemberg) samt kantonene Schaffhausen, Thurgau, St. Gallen, Schwyz, Zug og Aargau.

Zürich var et av de «åtte gamle steder», dvs. en av de åtte kantonene som sluttet seg til det opprinnelige sveitsiske edsforbundet innen 1353.

## Byer, kommuner og distrikter
Zürich består av 171 kommuner som er sammenfattet til tolv distrikter (*Bezirke*). Følgende byer har mer enn  innbyggere:
* Zürich ( innbyggere)
* Winterthur ()
* Uster ()
* Dübendorf ()
* Dietikon ()
Distriktene er oppkalt etter sine hovedsteder:
* Zürich
* Affoltern
* Andelfingen
* Bülach
* Dielsdorf
* Dietikon
* Hinwil
* Horgen
* Meilen
* Pfäffikon
* Uster
* Winterthur

## Referanser


## Eksterne lenker
*
Glarus (kanton)

**Glarus** er en kanton i Sveits.
Den grenser til St. Gallen, Graubünden, Uri og Schwyz.

Glarus var et av de «åtte gamle steder», dvs. en av de åtte kantonene som sluttet seg til det opprinnelige sveitsiske edsforbundet innen 1353.

## Kommuner
Glarus består per i dag av 3 kommuner: *Glarus Mitte*, *Glarus Nord* og *Glarus Süd*

Disse tre oppstod etter en kommunesammenslåing i 2011.
Før dette fantes det 25 kommuner:
* Glarus Mitte
** Ennenda
** Glarus
** Netstal
** Riedern
* Glarus Nord
** Bilten
** Filzbach
** Mollis
** Mühlehorn
** Näfels
** Niederurnen
** Oberurnen
** Obstalden
* Glarus Süd
** Betschwanden
** Braunwald
** Elm
** Engi
** Haslen
** Linthal
** Luchsingen
** Matt
** Mitlödi
** Rüti
** Schwanden
** Schwändi
** Sool

## Referanser


## Eksterne lenker
*
Zug (kanton)

**Zug** er en kanton i Sveits.
Den grenser til Zürich, Schwyz, Luzern og Aargau.

Zug var et av de «åtte gamle steder», dvs. en av de åtte kantonene som sluttet seg til det opprinnelige sveitsiske edsforbundet innen 1353.

## Byer, kommuner og distrikter
Zug består av elleve kommuner (122.134):
* Baar (20 823)
* Cham (13 612)
* Hünenberg (8193)
* Menzingen (4247)
* Neuheim (1902)
* Oberägeri (5172)
* Risch (8299)
* Steinhausen (8606)
* Unterägeri (7675)
* Walchwil (3336)
* Zug (24 665)

## Referanser


## Eksterne lenker
*
Peterborough

**Peterborough** er en katedralby og et administrativt distrikt, med status både som *[[Bystatus#Engelsktalende land|city]]* og enhetlig myndighet, i Cambridgeshire i østlige England. Distriktet dekker et areal på 343,38 km² og hadde 183&nbsp;631 innbyggere i 2011. Distriktet omfatter noen landsbyer, som Wittering og Thorney. Den er lokalisert 121&nbsp;km nord for London, beliggende ved elven Nene, som flyter ut i Nordsjøen rundt 48&nbsp;km i nordøst. Jernbanestasjonen er et betydningsfullt stoppested på jernbanelinjen East Coast Main Line mellom London og Edinburgh. Grensene for den enhetlig myndigheten går mot Northamptonshire og Rutland i vest, Lincolnshire i nord, og Cambridgeshire i sør og øst.

Den lokale topografien er flat og ved en del steder beliggende under havnivået, eksempelvis i The Fens, som ligger øst for Peterborough. Det har vært menneskelig bosetning i området siden før bronsealderen, som kan bli sett ved det arkeologiske området Flag Fen øst for dagens bysentrum. Det har også vært bosetning i romersk tid mens det i den angelsaksiske tiden var byen hetende *Medeshamstede*. Det ble da etablert et kloster på midten av 600-tallet og som var viktig innenfor kongeriket Mercia. Den monumentale Peterboroughkatedralen ble påbegynt like etter 1116 som klosterkirke. Den ble bygd i romansk normannisk arkitektur, med senere tilbygg i tidlig engelsk gotikk. Den ble katedral etter reformasjonen.

Befolkningen vokste raskt som følge av jernbanen på 1800-tallet, og Peterborough ble et industrielt senter, særskilt innenfor fabrikasjonen av murstein. 

Som følge av den andre verdenskrig ble veksten begrenset fram til betegnelsen som en «Ny by» (overordnet byutvikling uavhengig av lokale myndigheter) på 1960-tallet. Boliger og befolkning ekspanderte og £1 billion fornyelse av byens sentrum og umiddelbare omgivelser er på gang. 

Som med det meste av Storbritannia, har tradisjonell industrien minsket og med betydelig andel nye jobber innenfor finanstjenester og distribusjon.

Byen har et fotballag som heter Peterborough United FC. De spiller i Championship, som er nivå 2 i engelsk fotballiga etter opprykk i 2021.

## Referanser


## Litteratur
* Banham, John (1994): *Final Recommendations for the Future Local Government of Cambridgeshire*, HMSO, London.
* Brandon, David & Knight, John (2001): *Peterborough Past: The City and The Soke*, Phillimore & Co., Chichester, ISBN 1-86077-184-X.
* Davies, Elizabeth et al. (2001): *Peterborough: A Story of City and Country, People and Places*, Peterborough City Council and Pitkin Unichrome, ISBN 1-84165-050-1.
* Mellows, William Thomas, red. (1941): *The Peterborough Chronicle of Hugh Candidus* (overs.) Peterborough Natural History, Scientific and Archæological Society.

## Eksterne lenker
* 
* 
* Opportunity Peterborough
* Peterborough PCT
Bern (kanton)

**Bern** (fransk: **Berne**) er den nest største kantonen i Sveits, målt i både areal og antall innbyggere. Den grenser til Jura, Solothurn, Aargau, Luzern, Obwalden, Nidwalden, Uri, Valais, Vaud, Fribourg og Neuchâtel. Bern har dessuten to eksklaver i Fribourg og inneholder på sin side en fribourgsk og en solothurnsk enklave.

Bern var et av de «åtte gamle steder», dvs. en av de åtte kantonene som sluttet seg til det opprinnelige sveitsiske edsforbundet innen 1353. Bern har to offisielle språk: tysk og fransk.

## Byer, kommuner og kretser
Bern består av 396 kommuner. Følgende byer har mer enn 15&nbsp;000 innbyggere:
* Bern (122&nbsp;178 innbyggere)
* Biel/Bienne (48&nbsp;735)
* Thun (41&nbsp;138)
* Köniz (37&nbsp;250)
* Steffisburg (15&nbsp;122)
Fra 1. januar 2010 ble de tidligere 26 distriktene (*Amtsbezirke*) erstattet med ti kretser (*Verwaltungskreise*). Disse er 
* Bern-Mittelland
* Biel
* Emmental
* Frutigen-Niedersimmental
* Interlaken-Oberhasli
* Jura bernois
* Oberaargau
* Obersimmental-Saanen
* Seeland
* Thun
Noen av kretsene er videre sammenfattet til administrasjonsregioner (*Verwaltungsregionen*):
* Emmental og Oberaargau til Emmental-Oberaargau
* Biel og Seeland til Seeland
* Frutigen-Niedersimmental, Interlaken-Oberhasli, Obersimmental-Saanen og Thun til Oberland

## Referanser


## Eksterne lenker
*
Schaffhausen

**Schaffhausen** er hovedstad i den sveitsiske kantonen ved samme navn.
Den har 33&nbsp;400 innbyggere. Haakon VIIs Frihetskors med diplom ble overrakt byen Schaffhausen ved en høytidelighet i byrådssalen i august 1947.

## Se også
* Stein-organisasjonen

## Referanser


## Eksterne lenker
*
Karen Espelund

**Karen Espelund** (født 1961) er en norsk direktør, organisasjonsarbeider og tidligere fotballspiller kjent gjennom sin tid som generalsekretær i Norges Fotballforbund (NFF). Hun har siden 2010 hatt stillingen som fylkesdirektør for kultur og kommunikasjon i Sør-Trøndelag fylkeskommune (senere Trøndelag fylkeskommune).

Espelund er utdannet samfunnsviter, med mellomfag i historie og sosiologi og diplomstudium i samfunnsplanlegging. 

Hun begynte sin fotballkarriere som spiller på Trondheims-Ørns A-lag fra 1976 til 1985 (flere år også som kaptein). Klubben ble uoffisiell norgesmester i 1977 og uoffisiell seriemester i 1983. Hun spilte 309 kamper og scoret 56 mål på Ørns A-lag. Hun har også spilt to A-landskamper for Norge i 1981–1982.   

Fra 1988 til 1999 var hun styremedlem i NFF og fra 1996 visepresident. I 1999 fikk hun stillingen som generalsekretær og hadde denne frem til 2009 da hun valgte å trekke seg etter en varslingssak. Håndteringen av Espelunds avgang var en av årsakene til at fotballpresident Sondre Kåfjord ikke ble innstilt til presidentjobben for en ny periode. Fra 2010 til 2020 hadde hun lederstillinger i Sør-Trøndelag fylkeskommune; først som som direktør for kultur og kommunikasjon, deretter for kultur og folkehelse. I 2020 begynte hun i stillingen som administrerende direktør for Museene i Sør-Trøndelag. 

Espelund har hatt flere styreverv. I perioden 2007&ndash;2009 var hun leder av UEFAs kvinnekomité. I 2011 ble hun innvalgt i UEFAs styre. Hun har også vært styreleder i Ungdommens kulturmønstring. 

I sin ungdom var hun aktiv i Sosialistisk Ungdom. 

Hun har omtalt norske Jan Christiansen, brasilianske Socrates og franske Zinedine Zidane som sine favoritter innen fotball.

## Familie
Karen Espelund er datter av NTNU-professor Arne Espelund.

## Referanser


## Eksterne lenker
*
Aargau

**Aargau** er en kanton i Sveits.
Den grenser til Tyskland (Baden-Württemberg) i nord og kantonene Zürich og Zug i øst, Luzern i sør, Bern, Solothurn og Basel-Landschaft i vest.

Etter å ha vært habsburgernes stamområde og eiendom, var Aargau fra 1415 en vasallstat (*Untertanenland*) av Bern.
I 1798 ble Aargau så selvstendig.
Dagens omfang fikk den ved sammenslåingen av de daværende kantonene Aargau, Baden og Fricktal i 1803.

## Byer, kommuner og distrikter
Aargau består av 229 kommuner som er sammenfattet til elleve distrikter (*Bezirke*). Følgende byer har mer enn 10&nbsp;000 innbyggere:
* Wettingen (18 938 innbyggere)
* Baden (16 845)
* Aarau (15 670)
* Wohlen (14 139)
* Rheinfelden (10 987)
* Oftringen (10 965)
* Zofingen (10 534)
* Brugg (10 342)
* Spreitenbach (10 213)
Distriktene er oppkalt etter sine hovedsteder:
* Aarau
* Baden
* Bremgarten
* Brugg
* Kulm
* Laufenburg
* Lenzburg
* Muri
* Rheinfelden
* Zofingen
* Zurzach

## Referanser


## Eksterne lenker
*
Vinsta

**Vinsta** er en bydel i Västerort i Stockholm, i Hässelby-Vällingby bydelsområde. Bydelen ble opprettet i 1953 og fikk sitt navn etter byen Vinsta.

I tilknytning til et industriområde ligger tunnelbanestasjonen Johannelund.
Fribourg (kanton)

**Fribourg** er en kanton i Sveits. Den grenser til Bern og Vaud. Vis-à-vis Neuchatelsjøen er den også nabo av kantonen Neuchâtel. Fribourg har tre eksklaver i Vaud og én i Bern, mens Bern har to eksklaver i Fribourg.

## Byer, kommuner og distrikter
Fribourg består av 168 kommuner som er sammenfattet til sju distrikter (*districts*, *Bezirke*). Per 2005 hadde to byer mer enn 10&nbsp;000 innbyggere, nemlig Fribourg (33&nbsp;000) og Bulle (16&nbsp;000). Distriktene er:
* Broye
* Glâne
* Gruyère
* Sarine
* See
* Sense
* Veveyse

## Referanser


## Eksterne lenker
*
Fribourg

**Fribourg** (tysk *Freiburg im Üechtland*) er hovedstaden i den sveitsiske kantonen ved samme navn. Byen ligger ved elva Saane.

## Referanser


## Eksterne lenker
*
Jaap Stam

**Jakob Stam** (født 17. juli 1972) er en nederlandsk fotballtrener og tidligere fotballspiller som er hovedtrener for den amerikanske klubben FC Cincinnati.

Han spilte for flere europeiske toppklubber, som Manchester United, Lazio og Milan, samt på s landslag. Han ble både i 1999 og 2000 kåret til den beste forsvarsspilleren i Mesterligaen. Stam har også jobbet som talentspeider for Manchester United etter han la opp i 2008.

Stam startet i den lokale klubben DOS Kampen. I 1992 begynte den profesjonelle spillerkarrieren for Stam. Da ble han solgt til FC Zwolle, hvor han ble til 1993. I 1995 kom han til Willem II. Etter en 1&ndash;0-seier over Ajax, så kjøpte PSV Eindhoven ham, og her ble han fra 1996 til 1998. I PSV scoret han 11 mål. 
To år senere, i 1998, så ble han solgt til Manchester United. Stam spilte tre sesonger i United, og han vant både Premier League, FA-cupen og Mesterligaen.

I 2001 gikk han til S.S. Lazio etter å ha kommet på kant med Sir Alex Ferguson. Mens han spilte for Lazio ble han utestengt i fem måneder for å ha testet positivt for nandrolon. Etter å ha anket dommen ble den redusert med én måned. Han ble i Lazio til 2004, før han ble solgt igjen. Nå gikk turen litt lenger nord i Italia, nemlig til AC Milan. Han ble solgt tilbake til Nederland i 2006. Ajax Amsterdam var klubben som kjøpte Stam. Han var kaptein i Ajax da han la opp 29. oktober 2007.

Jaap Stam debuterte på landslaget 24. april 1996 mot . Han spilte til slutt 67 kamper for sitt land, og scoret 3 mål. Han spilte i tre store mesterskap; VM i fotball 1998, EM i fotball 2000 og EM i fotball 2004.

## Karriere år for år

## Meritter
* 1996: KNVB Cup
* 1997: Eredivisie, Johan Cruyff-prisen, årets nederlandske spiller
* 1998: Johan Cruyff-prisen
* 1999: Mesterligaen, Premier League, FA-cupen, Intercontinental-cupen
* 2000: Premier League
* 2001: Premier League
* 2004: Coppa Italia
* 2006: Johan Cruyff-prisen

## Referanser


## Eksterne lenker
*
Stevenage

**Stevenage** er en by og et administrativt distrikt i Hertfordshire i England. Byen ligger øst for kryss 7 og 8 på hovedveien A1 (M), mellom Letchworth i nord og Welvyn Garden City i sør.

Byen hadde beskjedne 1430 innbyggere i 1801 og 4049 i 1901. I 1950- og 1960-årene fikk den en enorm vekst etter å ha blitt definert som en *[[planlagt by|new town]]*, og ved folketellingen i 2011 hadde byen en befolkning på 89 663 innbyggere, mens distriktet Stevenage hadde en befolkning på 85 997 ved samme folketelling.

To britiske spillefilmer har hatt lokalisering i Stevenage: *Here We Go Round the Mulberry Bush* (1967) og *Boston Kickout* (1995). Den amerikanske spenningsfilmen *Spy Game* (2001) ble delvis filmet i Stevenage, men dens handlig forestilte å skje i Washington, D.C.

## Referanser


## Eksterne lenker
* 
* Stevenage Borough Council
* Stevenage Football Club
* Stevenage Borough Supporters Association
Neuchâtel (kanton)

**Neuchâtel** er en kanton i Sveits. Den grenser til Frankrike (Franche-Comté) i nordvest samt til kantonene Jura, Bern og Vaud. Vis-à-vis Neuchatelsjøen er den også nabo av Fribourg.

## Byer, kommuner og distrikter
Neuchâtel består av 62 kommuner som er sammenfattet til seks distrikter (*districts*). Følgende byer har mer enn 10&nbsp;000 innbyggere:
* La Chaux-de-Fonds ( innbyggere)
* Neuchâtel ()
* Le Locle ()
De seks distriktene er:
* Boudry
* La Chaux-de-Fonds
* Le Locle
* Neuchâtel
* Val-de-Ruz 
* Val-de-Travers

Geografisk sammenfattes ofte distriktene Neuchâtel og Boudry som *Le Littoral* («Sjøbredden»), og La-Chaux-de-Fonds og Le Locle som *Montagnes Neuchâteloises* («Neuchâtel-fjellene»).

## Referanser


## Eksterne lenker
*
Neuchâtel

**Neuchâtel** er hovedstaden i den sveitsiske kantonen Neuchâtel ved innsjøen Neuchatelsjøen. Byen hadde per desember 2013 rundt  innbyggere (nær  i storbyregionen). Byen er tidvis historisk referert til det tyske navnet *Neuenburg*, som har samme betydningen som det franske, ettersom det opprinnelig var underlagt det tysk-romerske rike og siden Preussen som styrte området fram til 1848.

Det offisielle språket i Neuchâtel er fransk.

Neuchâtel er vert for Europarådet og Europakommisjonens pilotprosjekt interkulturelle program for byer.

## Fotnoter

## Referanser


## Eksterne lenker
*
Thurgau

**Thurgau** er en kanton i Sveits.
Den grenser til Bodensee og Tyskland (Baden-Württemberg) i nord samt til kantonene Schaffhausen, Zürich og St. Gallen.

Thurgau var siden 1460 en vasallstat (*Gemeine Herrschaft*) av de sveitsiske kantonene Glarus, Luzern, Schwyz, Unterwalden, Uri, Zug og Zürich.
Men først i 1798 ble den en egen kanton.

## Byer, kommuner og distrikter
Thurgau består av 80 kommuner som er sammenfattet til åtte distrikter (*Bezirke*). Følgende byer har mer enn 10&nbsp;000 innbyggere:
* Frauenfeld (22 063 innbyggere)
* Kreuzlingen (17 722)
* Arbon (12 968)
* Amriswil (11 469)
Distriktene er oppkalt etter sine hovedsteder:
* Arbon
* Bischofszell
* Diessenhofen
* Frauenfeld
* Kreuzlingen
* Münchwilen
* Steckborn
* Weinfelden

## Referanser


## Eksterne lenker
*
Vaud

**Vaud** er en kanton i Sveits.
Den grenser til Frankrike (Bourgogne-Franche-Comté og Auvergne-Rhône-Alpes) i vest, Genève, Genèvesjøen og Valais i sør, Bern og Fribourg i øst, samt Neuchâtel og innsjøen Neuchatelsjøen i nord.
Lengst i nordøst ligger en eksklave som er omgitt av Fribourg, Bern og Lac de Neuchâtel.
Motsatt ligger tre fribourgske og to genèveske enklaver på vaudsk område.

Vaud var en vasallstat (*[[Untertanenland]]*) av Bern fra 1536 og fram til 1798, da den ble en egen kanton.

## Byer, kommuner og distrikter
Vaud består av 378 kommuner. Det foregår for tiden en administrativ omorganisering, der antallet distrikter (*districts*) reduseres fra tidligere 19 til ti. Disse er 
* Aigle
* Broye-Vully
* Gros-de-Vaud
* Jura-Nord vaudois
* Lausanne
* Lavaux-Oron
* Morges
* Nyon
* Ouest lausannois
* Riviera-Pays-d'Enhaut

Følgende byer har mer enn 15&nbsp;000 innbyggere:
* Lausanne (117 152 innbyggere)
* Yverdon-les-Bains (24 388)
* Montreux (23 010)
* Renens (18 102)
* Nyon (16 841)
* Vevey (16 641)
* Pully (16 484)

## Referanser


## Eksterne lenker
*
Urkanton

De tre **urkantonene** Unterwalden, Schwyz og Uri dannet et edsforbund i 1291. Dermed ga de opphav til statsforbundet som skulle utvikle seg til dagens Sveits. På det daværende tidspunkt var det imidlertid lite mer enn et løfte om gjensidig hjelp (spesielt mot stormakten Habsburg). Sammen med Luzern, som var den fjerde kantonen som ble medlem i edsforbundet, omtales urkantonene også som «**skogskantoner**» (*Waldstätten*; jf. Vierwaldstätter See).

Urkantonene hadde bevart organiseringen av gamle selvstyrte germanske bondesamfunn. Deres politiske og økonomiske betydning økte på 1200-tallet gjennom åpningen av St. Gotthard-passet (og spesielt Schöllenenjuvet). Også Uris allianse med landskapet Urseren, som lå mellom Uri og Gotthardpasset, var et viktig skritt til å kontrollere handelen over denne sentrale Alpeovergangen.

Dannelsen av edsforbundet var en reaksjon på at Habsburg begynte å true samfunnenes uavhengighet. Urkantonene ble bekreftet som riksumiddelbare i 1309 og 1316, og slo i 1315 (slaget i Morgarten) en habsburgsk hær som Leopold I av Østerrike hadde sendt for å avstraffe befolkningen for deres ulydighet. Mellom 1332 og 1353 ble edsforbundet utvidet med kantonene Luzern, Zürich, Glarus, Zug og Bern. Disse omtales ofte som «De åtte gamle steder».
Vasallstat

**Vasallstat**, eller **satellittstat**, er et område som forvaltes, eller som i det minste er politisk dominert av en annen stat. Vasallstaten kan være fullstendig kontrollert av den andre staten, uten politisk medbestemmelsesrett for områdets innbyggere. Den kan imidlertid også være formelt uavhengig.

Eksempler på det siste var stater som var okkupert av det nasjonalsosialistiske Tyskland (Norge, Nederland, Slovakia med flere) eller bantustanene i Sør-Afrika. Eksempler på det første var mange kolonier som europeiske land opprettet i andre verdensdeler, men også vasallstatene (*Untertanenlande* og *Gemeine Herrschaften*) som mange sveitsiske kantoner hadde i sine næromgivelser fra 1400- til 1700-tallet, var helt uten politisk medbestemmelse.

## Se også
* Klientkongedømme
* Lydrike

## Referanser
Cortona

**Cortona** er en by og kommune i provinsen Arezzo i den italienske regionen Toscana.

## Renessansearkitektur

Santa Maria Nuova, beliggende rett utenfor Cortonas bymurer, er en kuppelkirke med et sentralt gresk korsform. Den ble bygget av Giorgio Vasari, påbegynt i 1550, ferdig i 1554, og innviet i 1610. På innsiden er det fire store søyler som støtter cupola (hvelvet). Interiøret har malerier av Alessandro Allori som framstiller Jesu fødsel, av Baccio Ciarpi som framstiller den hellige  Carlo Borromeo som gir nattverd til de som er påvirket av pesten, og Jacopo da Empoli som skildrer Marias budskapsdag. Kirken er i dårlig forfatning og dets indre ikke åpent for besøkende.

Santa Maria delle Grazie al Calcinaio ble bygget i 1484–1515 av Francesco di Giorgio Martini for å gi ly til et påstått mirakuløst ikon av den velsignede jomfru Maria, «Madonna del Calcinaio». En sentralisert renessansedesign er gitt til formgivningen av kirkeskipet: den østlige delen av bygningen ble generelt utviklet til en sentralisert form som til sist ble kronet med stor  cupola, en forløper til katedralen i Firenze. Det restaurerte interiøret i kirken har uvanlig høye buer.

## Referanser


## Eksterne lenker
*
Waveney

**Waveney** er et administrativt distrikt i Suffolk i England. Det har navn etter elven Waveney, som markerer den nordvestlige grensen. Administrasjonssenteret er Lowestoft. 

Distriktet ble opprettet 1. april 1974 ved sammenslåing av Beccles, Lowestoft, Southwold, Bungay, Halesworth, Wainford landdistrikt og deler av Lothingland landdistrikt. Distriktet dekker et areal på 369.68 km² og hadde 114&nbsp;254 innbyggere i 2011.

## Steder i distriktet
* Beccles, Bungay
* Halesworth
* Southwold

## Referanser


## Eksterne lenker
*